Terho Ovaska

Terho Tapio Ovaska (15. toukokuuta 1940 Suoniemi – 19. lokakuuta 2015 Helsinki) oli suomalainen poliittinen pilapiirtäjä, joka käytti nimimerkkiä Terho.Kuka kukin on 2003, s. 711. Helsinki: Otava, 2002.  Ovaska työskenteli Uuden Suomen pilapiirtäjänä vuosina 1980–1991 ja Helsingin Sanomien vuosina 1991–2005. Ennen pilapiirtäjän uraa hän oli työskennellyt pitkään mainosalalla. Hänet nimitettiin Helsingin Sanomien poliittiseksi pilapiirtäjäksi, kun Kari Suomalainen erosi tehtävästä. Ovaska jäi eläkkeelle vuonna 2005. Ovaskan jälkeen Helsingin Sanomien pääkirjoitussivun pilapiirtäjäksi tuli Henrik Karlsson.

Lähteet

Luokka:Suomalaiset pilapiirtäjät
Luokka:Helsingin Sanomien henkilöstö
Luokka:Vuonna 1940 syntyneet
Luokka:Vuonna 2015 kuolleet